Pienet asunnot kiinnostavat sijoittajia Tampereen kaltaisessa opiskelijakaupungissa.

Raine Luntta ja Laura Yltävä-Luntta asuvat Tampereen Kalevassa. Raitiovaunulinja kulkee valmistut tuaan heidän asuntonsa lähistöltä.­

Kiinteistövälittäjät Tampereella uskovat, että kaupunkiin rakennettava ratikka nostaa asuntojen hintoja sen reittien varrella, ellei ole jo nostanut. Erityisesti nousua voi olla luvassa Kalevassa ja Hervannassa.

Vertailua tosin hankaloittaa se, että vanhojen kerrostaloasuntojen hinnat ovat nousseet viime vuodet kaikissa suurissa kaupungeissa. Esimerkiksi Kalevassa, jota tulevat ratikkareitit halkovat, neliöhinta on nyt vajaat 3 000 euroa, kun vuonna 2010 se oli noin 2 500. Mutta nyt siis moni välittäjä uskoo, että hinnat nousevat vielä tästä.